Willie Nordrå

Willi Nikolai Nordrå (født 12. september 1916 i Hammerfest, død 20. november 1997 i Oslo) var en norsk illustratør og scenograf.Presentasjon i Prøysenhusets illustrasjonsutstilling 2014-2015 Han arbeidet med maleri, grafikk, skulptur og dokkemakeri. 

Nordrå begynte på Statens håndverks- og kunstindustriskole i Oslo der han studerte under Stinius Fredriksen og Per Palle Storm. Han arbeidet med bokkunst for forlag som Gyldendal, Tiden og Aschehoug og illustrerte flere barnebøker, deriblant Alf Prøysens Musevisa som billedbok, med litografier i 1949 og på nytt med fargerike guasjmalerier i 1959. Fra 1952 arbeidet han frilans som teatermaler, scenograf, dokke- og maskemaker.sceneweb.nos presentasjon av Willie Nordrå Nordrå var siden fast ansatt som scenograf i NRK fra 1968. 

Nordrå forfattet også figurteaterstykket Mikko Matti og vennene hans (premiere 1954), også kalt Eventyret om samegutten Mikko-Matti og vennene hans. 

Sammen med Gudrun Egemar laget han dukkene som ble benyttet i NRK Fjernsynets programserie Julian Strøms dukketeater.

 Arbeider (utvalg) 

 Dekorasjon og dukker 
 Nils og Blåmann, dukketeaterforestilling spilt av Julian Strøms Dukketeater; første gang sendt i NRK 29. mai 1962
 Reven som gjeter, Grisen og levemåten hans og Hanen og reven; dukketeaterforestilling spilt av Julian Strøms Dukketeater; første gang sendt i NRK 12. mars 1963


 Referanser 

 Eksterne lenker 

Kategori:Norske scenografer
Kategori:Norske illustratører
Kategori:Norske grafikere
Kategori:Personer fra Hammerfest kommune
Kategori:Fødsler i 1916
Kategori:Dødsfall i 1977
Kategori:Dukketeater
Kategori:Norske dukkemakere